
转讜住驻讜转





	诪讗谉 讚专讻讛 诇诪讬驻拽 讘讻诇讬诇讗 讗砖讛 讞砖讜讘讛. 讗讜诪专 专''讬 讚讚讜拽讗 讘讻诇讬诇讗 砖专讬 砖诪讜讗诇 讛讻讗 讜讻谉 专讘讬 讗诇讬注讝专 讚讜拽讗 讘注讬专 砖诇 讝讛讘 砖讗讬谉 讻诇 讛谞砖讬诐 专讙讬诇讜转 讘讛谉 讗诇讗 讗砖讛 讞砖讜讘讛 讗讘诇 砖讗专 转讻砖讬讟讬 谞砖讬诐 讗住讬专讬 讗驻讬' 诇讗砖讛 讞砖讜讘讛 讚讗讬谉 诇讞诇拽 讘讬谉 讛谞砖讬诐 讜讛讘讬讗 专讗讬讛 诪住''驻 讻讬专讛 (诇注讬诇 讚祝 诪讜:) 讚拽讗诪专 注讜诇讗 诪讛 讟注诐 讛讜讗讬诇 讜讗讬讻讗 转讜专转 讻诇讬 注诇讬讛谉 讜诪讛 讚讞拽 诇讜诪专 讻谉 讻讬讜谉 讚讞讝讬 诇谞砖讬诐 讞砖讜讘讜转 讚讗驻讬' 诇专讘谞谉 讚讗住专讬 讘注讬专 砖诇 讝讛讘 诇讗砖讛 讞砖讜讘讛 诪讜讚讜 讘砖讗专 转讻砖讬讟讬诐 讗诇讬讘讗 讚砖诪讜讗诇 讚砖专讬 讻诇讬诇讗 讗驻讬诇讜 诇专讘谞谉: 讗讗讘谞讟 砖诇 诪诇讻讬诐. 砖诪诇讘讜砖诐 讛讜讗 讜讗讬谉 诇讛诐 讗讘谞讟 讗讞专 讛''谞 砖专讬 讛讗讬 拽诪专讗 诇讗讬转转讗 讚诪诇讘讜砖讛 讛讬讗 讜诇讗 诪砖诇驻讗 讜诪讞讜讬讗: 转专讬 讛诪讬讬谞讬 拽讗诪专转. 诇砖讜谉 讗讞讚 驻讬' 讘拽讜谞讟专住 诇讗讬住讜专 讜讗注''讙 讚讞砖讬讘 讘驻' 讻诇 讻转讘讬 (诇拽诪谉 讚祝 拽讻:) 讘讬''讞 讻诇讬诐 驻讜谞讚讗 讜讞讙讜专 讜驻讬' 讛转诐 讘拽讜谞讟' 讚驻讜谞讚讗 讛讜讗 讗讝讜专 讛讬讬谞讜 讻讙讜谉 砖讬砖 讘讙讚 诪驻住讬拽 讘讬谞转讬诐 讗讘诇 转专讬 讛诪讬讬谞讬 讝讛 注诇 讙讘 讝讛 讗住讜专 讜诇讗 讚诪讬 诇讻诪讛 诪诇讘讜砖讬诐 砖讗讚诐 诇讜讘砖 讘砖讘讬诇 讛拽讜专 讗讘诇 转专讬 讛诪讬讬谞讬 诪讛 讛谞讗讛 讬砖 讜讗讬谉 讚专讱 诇讞讙讜专 讜诪砖讜讬 讛讜讗: 诪谞拽讟讗 驻讗专讬. 驻讬专讜专讬 讛驻转 讜转讻砖讬讟 讛讜讗: 谞讝诪讬 讛讗祝. 讜谞讝诪讬 讛讗讜讝谉 砖专讜 讻讚驻讬' 讘拽讜谞讟专住 讜讗注''讙 讚讗诪专 诇拽诪谉 讛讘谞讜转 讬讜爪讗讜转 讘讞讜讟讬谉 砖讘讗讝谞讬讛谉 讜讗诪专 讘讙诪' 讚砖诇 诪讬谞讬 爪讘注讜谞讬诐 讗住讬专讬 讚讬诇诪讗 诪砖诇驻讬 讛讜讗讬诇 讜转讻砖讬讟 谞讬谞讛讜 讛转诐 讬讜转专 拽诇 诇讬讟诇诐 诪谞讝诪讬 讛讗讜讝谉: 讛讗 讬砖 注诇讬讛 讞讜转诐 讞讬讬讘转 讞讟讗转. 讗住讬驻讗 住诪讬讱 讚拽转谞讬 讘讛讚讬讗 讚讞讬讬讘转 讞讟讗转: 专讘讬 谞讞诪讬讛 诪讟诪讗. 谞专讗讛 诇专''讬 讚讘专讬砖讗 诪讟讛专 讚诇讗 讘注讬 诇诪讬诪专 讛诇讱 讗祝 讗讞专 讞讜转诪讛 讗诇讗 讚讜拽讗 讗讞专 讞讜转诪讛 砖讛讜讗 注讬拽专 讜讻谉 诪砖诪注 讘讛讚讬讗 讘转讜住驻转讗 讚诪住讻转 讻诇讬诐 讚转谞讬讗 讟讘注转 砖诇 诪转讻转 讜讞讜转诪讛 砖诇 讗诇诪讜讙 专讘讬 谞讞诪讬讛 诪讟讛专. 砖讛讬讛 专讘讬 谞讞诪讬讛 讗讜诪专 讘讟讘注转 讛诇讱 讗讞专 讞讜转诪讛:





专讘 谞住讬诐 讙讗讜谉

讙讘专讗 专讘讗 讗专讬讻讗 讗转讗 诇谞讛专讚注讗讬 讜诪讟诇注 驻讬专讜砖 讜讛讜讗 爪讜诇注 注诇 讬专讬讻讜 讻讚诪转专讙诪讬谞谉 讜讛讜讗 诪讟诇注 讜讛讚讘专 砖讙专诐 诇讜 讝讛 诪驻讜专砖 讘驻' 讙' 讚转注谞讬转 (讚祝 讻讛) 诇讜讬 讙讝专 转注谞讬转讗 讘注讗 专讞诪讬 讜诇讗 讗转讗 诪讬讟专讗 讗诪专 诇驻谞讬讜 专讘讜谞讜 砖诇 注讜诇诐 注诇讬转 讜讬砖讘转 诇诪注诇讛 讘诪专讜诐 讜讗讬 讗转讛 诪砖讙讬讞 注诇 讘谞讬讱 讜讗转讗 诪讬讟专讗 讜讗讬讟诇注 讗诪专 专' 讗诇注讝专 讗诇 讬讟讬讞 讗讚诐 讚讘专讬诐 讻诇驻讬 诇诪注诇讛 砖讛专讬 讗讚诐 讙讚讜诇 讛讟讬讞 讚讘专讬诐 讻诇驻讬 诇诪注诇讛 讜讗讟诇注 讜讘诪住讻转 住讜讻讛 (讚祝 谞讙) 讘驻' 讛讞诇讬诇 拽讗诪专讬 诇讜讬 讗讞讜讬 拽讬讚讛 拽诪讬讛 讚专' 讜讗讟诇注 讜讗诪专讜 讘驻讬专讜拽讛 讛讗 讜讛讗 讙专诪讗 诇讬讛 讗讘诇 诪注砖讛 讚专' 讗驻住 讜专' 讞谞讬谞讗 讘专 讞诪讗 讜诪讛 讚讗诪专 专讘谞讜 讛拽讚讜砖 讘爪讜讜讬讜 讞谞讬谞讗 讘专 讞诪讗 讬砖讘 讘专讗砖 讻讜' (诪注砖讛 讻诪驻讜专砖) [诪驻讜专砖] 讘驻专拽.





专讘讬谞讜 讞谞谞讗诇

讬专讜砖诇讬诐 讚讚讛讘讗 讻讚注讘讚 专' 注拽讬讘讗 诇讚讘讬转讛讜. 



转"专 诇讗 转爪讗 讗砖讛 讘注讬专 砖诇 讝讛讘 讜讗诐 讬爪讗 讞讬讬讘转 讞讟讗转 讚讘专讬 专' 诪讗讬专 讜讞讻"讗 诇讗 转爪讗 讜讗诐 讬爪讗转 驻讟讜专讛. 专' 讗诇讬注讝专 讗讜诪专 讬讜爪讗讛 讗砖讛 讘注讬专 砖诇 讝讛讘 诇讻转讞诇讛:




讻诇讬诇讗 专讘 讗住专 讜砖诪讜讗诇 砖专讬. 驻讬' 谞住讻讗 讞讜讟讬谉 诪诇砖讜谉 讛诪住讻转 (讻诇讬诐 驻讻"讗). 专讜拽转讗 诪讟诇讬转. 讜拽讬讬"诇 讻专讘 讗砖讬 讚讛讜讗 讘转专讗讛 讚讗诪专 讗专讜拽转讗 讻讜' 讻"注 诇讗 驻诇讬讙讬 讚砖专讬 讻讬 驻诇讬讙讗 讻诇讬诇讗 讚讗谞讬住讻讗 专讘 讗住专 讜砖诪讜讗诇 砖专讬 讜拽讬讬"诇 讻专讘 讘讗讬住讜专讬 讜讗注"讙 讚讗讬讻讗 诇诪讬诪专 诪注砖讛 专讘 讜讛讗 讚讚专砖 [诇讜讬] 讻诇讬诇讗 [砖专讬] 讜谞驻拽讜 讻"讚 讻诇讬诇讬 诪谞讛专讚注讗 讜讻谉 讛讗 讚讚专砖 专讘讛 讘专 讗讘讜讛 讘诪讞讜讝讗 讻诇讬诇讗 砖专讬 讻诇讬诇讗 讚讗谞讬住讻讗 讚专砖讜 讚砖专讬. 讻讬讜谉 讚诇讗 讗讬转诪专讗 讘讛讚讬讗 诇讗 砖专讬谞谉 诇讛 讚讚诇诪讗 诇讗 砖专讬 讗诇讗 讚讗专讜拽转讗:




讗诪专 专讘 砖砖转 拽诪专讗 砖专讬 讛讜讗 讞讙讜专 砖讘诪转谞讬诐 讻讙讜谉 讗讘谞讟 专讞讘 诪讚讘注讗 专讘讬谞讗 诪专讘 讗砖讬 拽诪专讗 注讬诇讜讬 讛诪讬讬谞讗 诪讗讬 讜讗诪专 诇讬讛 转专讬 讛诪讬讬谞讬 拽讗诪专转 砖"诪 讚拽诪专讗 讛诪讬讬谞讗 讛讜讗 讜讛讗 讚专讘 讗砖讬 讗转诪专 讘讛 转专讬 诇讬砖谞讬 讜诇讬砖谞讗 讘转专讗讛 讗谞讬住讻讗 砖专讬 驻讬' 讻诇讬诇讗 讜拽诪专讗. 讞转讬讻讜转 讞转讬讻讜转 砖诇 讝讛讘 谞拽讜讘讜转 讜讘讛谉 诪专讙诇讬转 讜诪注诪讬讚讬谉 讘讞讜讟讬谉 砖诪讻谞讬住讬谉 讘谞拽讘讬谉. 谞诪爪讗 讚讗谞讬住讻讗 讻讙讜谉 诪诇讗讻转 讗讘谞讟 砖诇 诪诇讻讬诐 讻讬 讻谉 诪诇讗讻转谉 诇讛讬注砖讜转 讘讞讜讟讬谉. 专讜拽转讗 诪讟诇讬转. 砖谞诪爪讗 讘讬谉 讻诇讬诇讗 讘讬谉 拽诪专讗 讞转讬讻讜转 砖诇 讝讛讘 谞拽讜讘讜转 讜诪专讙诇讬转 拽讘讜注讜' 讘诪讟诇讬' 砖谞诪爪讗转 诪诇讗讻转谉 讻讙讜谉 诪诇讗讻转 讟诇讬转 诪讜讝讛讘转. 



讗诪专 专讘 讗砖讬 专讬住讜拽讗. 驻讬' 讞讙讜专 砖诇 注讜专 讗讬 讗讬转 讘讬讛 诪驻专讞讬讬转讗 砖专讬 讜转讻砖讬讟 讛讜讗 讜讗讬 诇讗 讗住讜专 驻讬' 讗诐 讬砖 诇讜 诪驻专讞讬讬转讗 讞转讬讻讜转 讬讜爪讗讜转 讜注讜讚驻讜转 诪诪谞讜 诇讬诪讬谞讜 讜诇砖诪讗诇讜 转讻砖讬讟 讛讜讗 讜讗讬 诇讗 讗讬谞讜 诪诇讗讻转 转讻砖讬讟 讜讗住讜专 诇爪讗转 讘讜 讘砖讘转 讻讬 讗讬谞讜 讻诇讬. 拽讟诇讗 转讻砖讬讟 讘爪讜讗专. 讻讙讜谉 注谞拽 讜讛讬讗 讘诇砖讜谉 注专讘讬 诪讻谞拽讗. 



谞讝诪讬诐 讬砖 谞讝诪讬 讛讗祝 讜谞讝诪讬诐 砖讘讗讝谞讬诐:




讜诇讗 讘讟讘注转 砖讗讬谉 注诇讬讛 讞讜转诐 讛讗 讬砖 注诇讬讛 讞讜转诐 诪砖讗讜讬 讜讗诐 转爪讗 讘讜 讞讬讬讘转 讞讟讗转. 讗诇诪讗 诇讗讜 转讻砖讬讟 讛讜讗 讗讬谞讬 讜讛转谞讬讗 转讻砖讬讟讬 谞砖讬诐 注讬专 砖诇 讝讛讘 拽讟诇讗讜转 谞讝诪讬诐 讜讟讘注转 讗讞转 讟讘注转 砖讬砖 注诇讬讛 讞讜转诐 讜讗讞转 讟讘注转 砖讗讬谉 注诇讬讛 讞讜转诐 讜谞讝诪讬 讛讗祝 [讟诪讗讬诐] 讜诪砖谞讬 专' 讝讬专讗 讘讟讘注转 砖诇 讗诇诪讜讙 讜讞讜转诪讛 砖诇 诪转讻转 讜诪转谞讬转讬谉 [讻专讘谞谉] 讘讻诇讬诐 驻专拽 讬"讙 讚讗诪专讬 讟讛讜专讛. [讜讻讬讜谉] 诇注谞讬谉 讟讜诪讗讛 诇讗讜 讻诇讬 讛讜讗 诇注谞讬谉 砖讘转 谞诪讬 诇讗讜 讻诇讬 讛讜讗. 讜诪砖讜讬 讛讜讗. 



讛讗 讘专讬讬转讗 专' 谞讞诪讬讛 讛讬讗 讚诪砖讜讬 诇讬讛 诇注谞讬谉 [讟讜诪讗讛] 诪谞讗 诇注谞讬谉 砖讘转 谞诪讬 转讻砖讬讟 讛讜讗 讚转谞讬谞谉 讟讘注转 砖诇 诪转讻转 讜讞讜转诪讛 砖诇 讗诇诪讜讙 [讟诪讗讛 讛讬讗 砖诇 讗诇诪讜讙] 讜讞讜转诪讛 砖诇 诪转讻转 讟讛讜专讛. 



讜专' 谞讞诪讬讛 诪讟诪讗:
住讬诪诇讜谞讬讜 驻讬' 专爪讜注讜转 砖讛谉 讘注讜诇 讚转谞讬谞谉 讘转讜专转 讻讛谞讬诐 诪讬讚 讘讗 讜砖讬讘专 讛注讜诇 讜拽讬爪抓 住讬诪诇讜谞讬谉 讻讚讻转讬讘 讛' 爪讚讬拽 拽爪抓 注讘讜转 专砖注讬诐.





专诪讘"谉

讛讗 讚讗诪专讬谞谉 讬砖 注诇讬讛 讞讜转诐 讞讬讬讘转. 讘讚讬谉 讛讜讗 讚讛讜讛 诇讬讛 诇讗转讜讬讬 诪住讬驻讗 讚拽转谞讬 讜讗诐 讬爪讗转 讞讬讬讘转 讞讟讗转 讗诇讗 讗讜专讞讗 讚转诇诪讜讚讗 讻讛讛讜讗 讚讗诪专讬谞谉 诇注讬诇 讘驻专拽 讻讬专讛 (砖讘转 诪讜:) 讻讘转讛 讗讬谉 诇讗 讻讘转讛 诇讗 讜讗祝 注"讙 讚讛讬讛 讬讻讜诇 诇讗转讜讬讬 诪专讬砖讗 讚拽转谞讬 讘讛讚讬讗 讞讜抓 诪谉 讛谞专 讛讚讜诇拽 讘砖讘转 讜讻讬讜爪讗 讘讛 讘驻' 讗诇讜 诪爪讬讗讜转 讜讻讬讜爪讗 讘讛 讘驻"拽 讚讘"讘 (讻讝.) 讜专讘讜转 讗讞专讜转:





讛讗 讚拽转谞讬 讘专讬讬转讗 讜专' 谞讞诪讬讛 诪讟诪讗. 讜讛"讛 讚驻诇讬讙 讘讛讬讗 砖诇 诪转讻讜转 讜讞讜转诪讛 砖诇 讗诇诪讜讙 讚专讬砖讗 砖讟讛讜专讛 讜讛讬讬谞讜 讚诪驻专砖 注诇讛 讘讟讘注转 讛诇讱 讗讞专 讞讜转诪讛 讜讛讬讬谞讜 讘讬谉 诇讟讜诪讗讛 讘讬谉 诇讟讛专讛 讜讛"谞 转谞讬 诇讛 讘讛讚讬讗 讘转讜住驻转讗 讘讚讜讻转讗[讻诇讬诐 讘"诪 讙,讞]. 讜讘讬专讜砖诇诪讬 讚驻专拽讬谉 谞诪讬 谞讜转谞讬 专讘讬 谞讞诪讬' 诪讞诇讬祝, 讜讻谉 驻讬专砖"讬 讝"诇, 讜讛讬讬谞讜 谞诪讬 讚诪讞讬讬讘 讞讟讗转 讘诪转谞讬'讚讗讬 住"讚 讛讬讗 砖诇 诪转讻讜转 讜讞讜转诪讛 砖诇 讗诇诪讜讙 讚专讬砖讗 诪讜讚讛 讘讛 专讘讬 谞讞诪讬讛 讗诐 讻谉 讻讘专 讛讜讚讛 讚转讻砖讬讟 讛讜讗 诪砖讜诐 (讛诪注诪讚) [讛讟讘注转] 讻讘专讬讬转讗 讚诪讟诪讗. 讜诪讬讛讜 爪专讬讱 讟注诐 诇诪讛 砖谞讜 讻讗谉 诪讟诪讗 [讜诇讗 诪讞诇讬祝]:





专砖讘"讗

专讘讬 诪讗讬专 住讘专 诪砖讜讬 讛讜讗. 讻诇讜诪专: 诪转讜讱 讻讜讘讚讜. 讜讗讬 谞诪讬 砖讗讬谞讜 注砖讜讬 诇转讻砖讬讟讜转 讗诇讗 诇讛专讗讜转 注讜砖专.



讜砖诪讜讗诇 讗诪专 诪讗谉 讚专讻讛 诇诪讬驻拽 讘讻诇讬诇讗 讗砖讛 讞砖讜讘讛 讜讗砖讛 讞砖讜讘讛 诇讗 砖诇驻讗 讜诪讞讜讬讗. 讜诇讗讜 诇诪讬诪专讗 讚砖诪讜讗诇 讻专讘讬 讗诇讬注讝专 讚注讬专 砖诇 讝讛讘 住讘讬专讗 诇讬讛 讗诇讗 诪讬住讘专 住讘专 讚讘讛讗 讻讜诇讬 注诇诪讗 诪讜讚讜 讘讛, 讚讻诇 讛讬讻讗  讚诇讗 讛讜讬 讞砖讜讘 讻讜诇讬 讛讗讬 诇讗 诇讬驻讜拽 讘讬讛 讗驻讬诇讜 讞砖讜讘讛 讚讗讬 讻讜诇讛讜 谞驻拽讬 讘讬讛 讙讝专讬谞谉 讘讬讛 讚讬诇诪讗 谞驻拽讗 讘讬讛 讗砖讛 讞砖讜讘讛 讜讗砖讛 砖讗讬谞讛 讞砖讜讘讛 谞诪讬 讜砖诇驻讗 讜诪讞讜讬讗, 讜讻诇 讛讬讻讗 讚讞砖讜讘 讟讜讘讗 讻注讬专 砖诇 讝讛讘 住讘专讬 专讘谞谉 讚讻讬讜谉 讚讞砖讜讘 讻讜诇讬 讛讗讬 讗祝 讗砖讛 讞砖讜讘讛 谞诪讬 砖诇驻讗 讜诪讞讜讬讗 讜专讘讬 讗诇讬注讝专 住讘专 讻讬讜谉 讚讞砖讜讘讛 讻讜诇讬 讛讗讬 讚谞驻拽讗 讘注讬专 砖诇 讝讛讘 讗祝 讛讬讗 讞砖讜讘讛 诇谞讛讜讙 砖专专讛 讘注爪诪讛 讜诇讗 砖诇驻讗 讜诪讞讜讬讗, 讗讘诇 讞砖讜讘 讜讗讬谞讜 讞砖讜讘 讻讻诇讬诇讗 讚谞住讻讗 拽住讘专 砖诪讜讗诇 讚讻讬讜谉 讚讞砖讜讘讛 讻诇 讻讱 讚诇讗 谞驻拽讗 讘讛 讗诇讗 讗砖讛 讞砖讜讘讛 讜讗讬谞讛 讞砖讜讘讛 讻诇 讻讱 砖转讛讗 砖讜诇驻转 讜诪专讗讛 诇讻讜诇讬 注诇诪讗 砖驻讬专 讚诪讬.



讗诪专 诪专 讬讛讜讚讛 讗诪专 专讘 砖砖转 拽诪专讗 砖专讬. 驻讬专讜砖 讛诪讬讬谞讗, 诪讚拽讗诪专讬谞谉 讘住诪讜讱 拽诪专讗 注诇讜讬 讛诪讬讬谞讗 诪讗讬 讗诪专 诇讬讛 转专讬 讛诪讬讬谞讬 拽讗诪专转 讚讗诇诪讗 拽诪专讗 谞诪讬 讛讬讬谞讜 讛诪讬讬谞讗, 讜讛诪讬讬谞讗 讛讬讬谞讜 讞讙讜专 讜讻讚讗诪专讬谞谉 讘驻专拽 拽诪讗 (诇注讬诇 砖讘转 讟, 讘) 讛谞讬 讞讘专讬谉 讘讘诇讗讬 诪讻讬 砖专讜 讛诪讬讬谞讗 诇讗 诪讟专讞讬谞谉 诇讛讜. 讜讻谉 驻讬专砖 专讘谞讜 讛讗讬 讙讗讜谉 讝"诇.



讗讬讻讗 讚讗诪专讬 讚讗谞住讻讗 讜讗诪专 专讘 砖砖转 诪讬讚讬 讚讛讜讛 讗讗讘谞讟 砖诇 诪诇讻讬诐. 诪讻讗谉 讛讘讬讗 专"转 讝"诇 专讗讬讛 讚诇讗 讗住专讜 转讻砖讬讟讬谉 讘讗讬砖 讗诇讗 讘讗砖讛, 砖讛专讬 拽诪专讗 讚讗谞住讻讗 转讻砖讬讟(讬谉) 讛讜讗 讜拽讗 砖专讬 诇讬讛 诪砖讜诐 [诪讬讚讬] 讚讛讜讬 讗讗讘谞讟 砖诇 诪诇讻讬诐, 讜讛讬讬谞讜 谞诪讬 讚讘诪转谞讬转讬谉 诇讗 讗讬讬专讬 讗诇讗 讘转讻砖讬讟讬 谞砖讬诐. 讗诇讗 讚讗讬讻讗 诇诪讬诪专 砖讚讘专讜 讘讛讜讜讛 讚讚专讱 谞砖讬诐 诇讛转拽砖讟 讜讗讬谉 讛讗谞砖讬诐 诪转拽砖讟讬诐. 讜注讜讚 专讗讬讛 诪讚拽讗诪专讬谞谉 诇拽诪谉 (砖讘转 住讗, 讗-讘) 讙讘讬 拽诪讬注 诪讜诪讞讛 讜讘诇讘讚 砖诇讗 讬拽砖专谞讜 讘砖讬专 讜讘讟讘注转 讗诇诪讗 砖讬专 讜讟讘注转 注爪诪谉 砖专讬. 讜谞专讗讛 诇讬 讚讗讬谉 讝讜 专讗讬讛, 讚讗讬诇讜 讛讬讛 诪讜转专 诇拽砖讜专 讘砖讬专 讜讘讟讘注转 讛讬讜 讟驻讬诇讛 诇拽诪讬注 讜砖专讬 诪讬讚讬 讚讛讜讛 讗爪诇讜讞讬转 砖诇 驻诇讬讟讜谉 (诇拽诪谉 砖讘转 住讘, 讘). 讗讘诇 讘讬专讜砖诇诪讬 (讚驻专拽讬谉 讛"讗) 诪驻讜专砖 讻讚讘专讬讜, 讚讙专住讬' 讛转诐 转讻砖讬讟讬谉 诇诪讛 讛谉 讗住讜专讬谉 讗诪专 专' 讗讘讗 注"讬 砖讛谞砖讬诐 砖讞爪谞讬讜转 讛讬讗 诪转专转谉 诇讛专讗讜转谉 诇讞讘专转讛 讜讛讬讗 砖讻讞讛 讜诪讛诇讻转 讘讛谉 讚' 讗诪讜转. 讜讗注"驻 砖讗诪专讜 砖诐 讘讬专讜砖诇诪讬 讘诪拽讜诐 讗讞专 (讘住讜祝 讛讛诇讻讛 讛谞"诇) 讜讛讗讬砖 注诇 讬讚讬 砖讗讬谞讜 砖讜讞抓 诪讜转专, 谞砖诪注讬谞讛 诪谉 讛讚讗 诪注砖讛 讘专讘谉 讙诪诇讬讗诇 讘专讘讬 砖讬专讚 诇讟讬讬诇 诇转讜讱 讞爪讬专讜 讜诪驻转讞 砖诇 讝讛讘 讘讬讚讜 讜讙注专讜 讘讜 讞讘讬专讬讜 诪砖讜诐 转讻砖讬讟 讛讚讗 讗诪专讛 讛注砖讜讬 诇转讻砖讬讟 讗住讜专 讛讚讗 讗诪专讛 讛注砖讜讬 诇讻讱 讜诇讻讱 讛讚讗 讗诪专讛 讗讞讚 讛讗讬砖 讜讗讞讚 讛讗砖讛 讛讚讗 讗诪专讛 讗驻讬诇讜 讘诪拽讜诐 砖讗诪专讜 诇讗 转爪讗 讜讗诐 讬爪讗转 讗讬谞讛 讞讬讬讘转 讗住讜专 诇爪讗转 讘讜 诇讞爪专, 讚讗诇诪讗 讗驻讬诇讜 讘讗讬砖 讙讝专讜. 讗讬讻讗 诇诪讬诪专 讚驻诇讬讙讗 讗讛讛讬讗 讚专' 讗讘讗, 讜讘砖诇 专讘谞谉 讛诇讱 讗讞专 讛诪讬拽诇. 讜注讜讚 讚驻砖讟讗 讚诪转谞讬转讬谉 讜砖诪注转转讗 讚讙诪专讬谉 讛讻讬谉 讚讬讬拽讬, 讛诇讻讱 讘讗讬砖 诪讜转专. 讜讛讗 讚讗诪专讬谞谉 诇拽诪谉 (砖讘转 住讘, 讗) 讙讘讬 讟讘注转 砖讬砖 注诇讬讛 讞讜转诐 讜砖讗讬谉 注诇讬讛 讞讜转诐 讜讞讬诇讜驻讬讛谉 讘讗讬砖, 诇讗讜 讗讞讬讜讘 讞讟讗转 讜驻讟讜专 讗讘诇 讗住讜专 拽讗讬 讚谞砖诪注 诪讬谞讛 讚讟讘注转 砖讬砖 注诇讬讛 讞讜转诐 讘讗讬砖 驻讟讜专 讗讘诇 讗住讜专, 讗诇讗 讗讞讬讜讘 讞讟讗转 讘诇讞讜讚 拽讗讬, 讻诇讜诪专: 讞讬诇讜驻讬讛谉            讚讻砖讗讬谉 讘讛 讞讜转诐 讛讜讬 诪砖讜讬 讜讞讬讬讘 讞讟讗转, 讗讘诇 讻砖讬砖 注诇讬讛 讞讜转诐 讛讜讬 转讻砖讬讟 讜讛诇讻讱 诪讜转专 讗驻讬诇讜 诇讻转讞讬诇讛. 讜讟注诪讗 诪砖讜诐 讚讗谞砖讬诐 讚注转诐 诪讬讜砖讘转 注诇讬讛诐 讜讗讬谞诐 诪转驻讗专讬诐 诇讛专讗讜转 转讻砖讬讟讬讛诐 讻谞砖讬诐. 讜讗讬 拽砖讬讗 诇讱 讛讗 讚转谞谉 (诇拽诪谉 砖讘转 住讜, 讘) 讜讘谞讬 诪诇讻讬诐 讘讝讜讙讬谉 讜讻诇 讗讚诐 讗诇讗 砖讚讘专讜 讞讻诪讬诐 讘讛讜讜讛 讜讗讜拽讬诪谞讗 讘讙诪专讗 (诇拽诪谉 砖讘转 住讝, 讗) 讘讗专讬讙 讘讻住讜转讜 讛讗 诇讗讜 讛讻讬 讗住讜专. 讬砖 诇讜诪专 讚诪转谞讬转讬谉 讘拽讟谞讬诐 砖讚注转谉 拽诇讛 注诇讬讛谉 讻谞砖讬诐, 讗讘诇 讙讚讜诇讬诐 讗驻讬诇讜 讗讬谞讜 讗专讬讙 讘讻住讜转谉 砖专讬, 讜诪讗讬 讻诇 讗讚诐 讚拽转谞讬 讻诇 讗讚诐 (讙讚讜诇) [拽讟谉]. 讗讘诇 讘讬专讜砖诇诪讬 (讚驻专拽讬谉 讛"讟 注讬"砖) 讗诪专讜 诪讛讜 讻诇 讗讚诐 讛讻诇 讘诪砖诪注 讘讬谉 拽讟谞讬诐 讘讬谉 讙讚讜诇讬诐. 讜诇驻讬 讝讛 讬砖 诇讜诪专 讚讟注诪讗 讚讝讜讙讬谉 诪砖讜诐 讚讞讬讬砖讬谞谉 讚讬诇诪讗 诪讞讬讬讻讜 注诇讬讬讛讜 讜讗转讬 诇诪讬砖诇祝 讜诇讗转讜讬讬. 讜讻谉 讛转讬专 讛谞讙讬讚 讝"诇 讘转讻砖讬讟讬 讗谞砖讬诐. 讗讘诇 专讘谞讜 讛讗讬 讙讗讜谉 讝"诇 讜专"讞 讝"诇 讗住专讜, 讜讻讱 讗诪专讜: 讜讛讚讬谉 讻讱 讛讜讗 砖讬讛讬讛 讛讗讬砖 诪讜转专 诇爪讗转 讘讟讘注转 砖讬砖 注诇讬讛 讞讜转诐 讜讛讗砖讛 讘讟讘注转 砖讗讬谉 注诇讬讛 讞讜转诐 诪驻谞讬 砖转讻砖讬讟 讛讜讗 诇讛诐 讜讻诇 转讻砖讬讟 砖专讬, 讗诇讗 诪驻谞讬 讙讝讬专讛 讚专讘讗 讚讗诪专 (诇拽诪谉 砖讘转 住讘, 讗) 驻注诪讬诐 砖讛讗砖讛 谞讜转谞转 诇讘注诇讛 讜讛讗讬砖 谞讜转谉 诇讗砖转讜 讜诇驻讬讻讱 讗住专讜 讗讞讚 讛讗讬砖 讜讗讞讚 讛讗砖讛. 讜讛讜讗 诪谉 讛转讬诪讛 砖诇讗 谞讗诪专讜 诇拽诪谉 讚讘专讬 专讘讗 讗诇讗 诇转专讜爪讗 诇诪转谞讬转讬谉 讚拽转谞讬 讘讟讘注转 砖讬砖 注诇讬讛 讞讜转诐 讞讬讬讘转 讞讟讗转 讜讗诪专讬谞谉 讘讙诪专讗 讚讗讬砖 讻砖讗讬谉 注诇讬讛 讞讜转诐 讞讬讬讘 讞讟讗转, 讜讗拽砖讬谞谉 讜讛讗 讛讜爪讗讛 讻诇讗讞专 讬讚 讛讜讗, 讜驻专讬拽 专讘讗 讚诇讗讜 讻诇讗讞专 讬讚 讛讜讗 诇讛诐 讚驻注诪讬诐 砖讛讗讬砖 谞讜转谉 诇讗砖转讜 诇讛谞讬讞讜 讘拽讜驻住讗 讜讛讗砖讛 谞讜转谞转 诇讘注诇讛 诇讛讜诇讬讻讜 诇讗讜诪谉 讜讛谉 谞讜砖讗讬谉 讘讗爪讘注, 讜诇讗 讘讗 专讘讗 诇讗住讜专 砖讗讬谉 注诇讬讛 讞讜转诐 讘讗砖讛 讜砖讬砖 注诇讬讛 讞讜转诐 讘讗讬砖 诪讛讛讜讗 讟注诪讗. 讜注讻砖讬讜 砖诇讗 讛讜讝讛专讜 讘讻讱 讘讬谉 讗谞砖讬诐 讜讗驻讬诇讜 谞砖讬诐, 讛谞讞 诇讛谉 诇讬砖专讗诇 诪讜讟讘 砖讬讛讜 砖讜讙讙讬谉 讜讗诇 讬讛讜 诪讝讬讚讬谉.



讛讗 讬砖 注诇讬讛 讞讜转诐 讞讬讬讘转. 讛讜讗 讛讚讬谉 讚讛讜讛 诪爪讬 诇讗转讜讬讬 诪住讬驻讗 (诇拽诪谉 砖讘转 住讘, 讗) 讚拽转谞讬 讘讛讚讬讗 讜诇讗 讘讟讘注转 砖讬砖 注诇讬讛 讞讜转诐 讜讗诐 讬爪转讛 讞讬讬讘转 讞讟讗转, 讗诇讗 讗讜专讞讗 讚转诇诪讜讚讗 讛讜讗 讘讛专讘讛 诪拽讜诪讜转 讚讻讬 拽讗讬 讘专讬砖讗 讚讬讬拽 诪专讬砖讗 讜砖讘讬拽 住讬驻讗 讚诪驻专砖讗 讘讛讚讬讗 讜讗讬 谞诪讬 诪住讬驻讗 讗注"讙 讚诪驻专砖讗 讘专讬砖讗 讘讛讚讬讗. 讜诇讬 谞专讗讛 讚讛讻讗 谞讬讞讗 诇讬讛 诇诪讬讚拽 诪专讬砖讗 讚讘讟讘注转 砖讗讬谉 注诇讬讛 讞讜转诐 驻讟讜专讛 讗讘诇 讗住讜专讛 讚讗诇诪讗 转讻砖讬讟 驻讟讜专 讗讘诇 讗住讜专, 讛诇讻讱 讻讬讜谉 讚诇讘住讜祝 诇讗 住讙讬讗 讚诇讗 讚讬讬拽 诪专讬砖讗 谞讬讞讗 诇讬讛 讟驻讬 诇诪讬讚拽 讻讜诇讛 诪讬诇转讗 诪专讬砖讗.



 讛讗 讚拽转谞讬: 专讘讬 谞讞诪讬讛 诪讟诪讗. 讗住讬驻讗 讚讜拽讗 拽讗讬, 讗讘诇 讗专讬砖讗 讚讛讬讬谞讜 讛讬讗 砖诇 诪转讻转 讜讞讜转诪讛 砖诇 讗诇诪讜讙 诪讟讛专, 讚诇讚讬讚讬讛 讛讻诇 讛讜诇讱 讗讞专 讛讞讜转诐. 讜讘讚讬谉 讛讜讗 讚诇讬转谞讬 讜专讘讬 谞讞诪讬讛 诪讞诇讬祝, 讜讛讻讬 拽转谞讬 讘讬专讜砖诇诪讬 讘驻专拽讬谉 (讛"讙). 讜讛讻讬谉 转谞讬 诇讛 讘转讜住驻转讗 讘讚讜讻转讗 (讻诇讬诐 讘"诪 驻"讙 讛"讞) 讘讛讚讬讗.





讛诪讗讬专讬

讻诇讬诇讗 讛谞讝讻专转 讻讗谉 讛讜讗 转讻砖讬讟 注砖讜讬 讟住讬诐 讟住讬诐 砖诇 讻住祝 讗讜 讝讛讘 专爪讜驻讬诐 注诇 讞讜讟 讗讞讚 讗讜 拽讘讜注讬诐 注诇 诪讟诇讬转 讛诪讜谞讞 注诇 驻讚讞转 讛讗砖讛 诪讗讝谉 诇讗讝谉 讜讬"诪 注讟专讛 讛诪讜谞讞转 注诇 讛专讗砖 讜诪讜转专转 讛讗砖讛 诇谞讜砖讗讛 讜诇讗 住讜祝 讚讘专 讘拽讘讜注讬诐 注诇 诪讟诇讬转 讜讛讜讗 讛谞拽专讗 讻讗谉 讚讗专讜拽转讗 讗诇讗 讗驻讬' 讘专爪讜驻讜转 注诇 讙讘讬 讞讜讟 专"诇 砖讛诐 谞拽讜讘讜转 讜诪讻谞讬住讬谉 讘讛诐 讞讜讟 诇讛注诪讬讚谉 讜讛讜讗 讛谞拽专讗 讻讗谉 讚讗谞讬住讻讗 讜诪讻讗谉 讛转讬专讜 专讘讬诐 诇爪讗转 讘讟住讬 讻住祝 讜讝讛讘 讛转拽讜注讬诐 讘专爪讜注讛 讗注"驻 砖诪驻讜讝专讬诐 诇讻讗谉 讜诇讻讗谉 讜讬"诪 讚讗谞讬住讻讗 砖讻诇讛 讟住 讗讞讚 砖诇 讻住祝 诪诇砖讜谉 谞住讻讗 讜讚讗专讜拽转讗 专爪讜注讛 诪爪讜讬讬专转 讘讝讛讘 讜讘诪专讙诇讬讜转 讜诪转讜讱 砖讛谞住讻讗 讞砖讜讘讛 讬讜转专 讞砖砖讜 讘讛 诇砖诇驻讗 讜诪讞讜讬讗 讬讜转专 诪谉 讛讗讞专转 讜诇注谞讬谉 驻住拽 讗祝 砖诇 谞住讻讗 诪讜转专转 讜诪讟注诐 砖诪转讜讱 砖讗讬谉 讚专讻谉 砖诇 讗诇讜 讗诇讗 讘讞砖讜讘讜转 讗讬谉 讘讞砖讜讘讛 讞砖砖 砖诇讬驻讛 讜讬砖 驻讜住拽讬' 诇讗住讜专 讘谞讬住讻讗 讜诇讛转讬专 讘讗专讜拽转讗:



注讬专 砖诇 讝讛讘 讻讘专 讘讬讗专谞讜 讘诪砖谞讛 砖讗住讜专讛 讗砖讛 诇爪讗转 讘讛 诇讻转讞讬诇讛 讜诪"诪 讙讚讜诇讬 讛诪驻专砖讬诐 讻转讘讜 砖诪讗讞专 砖驻住拽谞讜 讘讻诇讬诇讗 砖讛讬讗 诪讜转专转 讜谞转驻专砖 讛讟注诐 讘讙诪' 诪砖讜诐 讚讗砖讛 讞砖讜讘讛 诇讗 砖诇驻讗 讜诪讞讜讬讗 讜专讗讬谞讜 讟注诐 讝讛 讘注爪诪讜 砖讛讜讝讻专 讘注讬专 砖诇 讝讛讘 诇讚注转 专' 讗诇注讝专 讘住讜讙讬讗 讝讜 专讗讜讬 诇驻住讜拽 讘讜 讙"讻 诇讛转讬专 诇讻转讞讬诇讛 讜讗讬谉 讛讚讘专讬诐 谞专讗讬谉 砖诪"诪 诇讚注转 讞讻诪讬诐 讗讬谉 注讬专 砖诇 讝讛讘 讞砖讜讘讛 讻"讻 注讚 砖转讛讗 诪讬讜讞讚转 诇讞砖讜讘讛 砖讘谞砖讬诐 讻讻诇讬诇讗:



拽诪专讗 讛讜讗 转讻砖讬讟 砖诇 讗讬砖 讜讛讜讗 讗讝讜专 砖讘诪转谞讬诐 讻注讬谉 讗讘谞讟 讗诇讗 砖讗讬谞讜 谞讻谞住 讘砖讜爪讬 讛诪讻谞住讬诐 讗诇讗 砖讗讚诐 讻讜专讱 讘讙讚 注诇 驻谞讬讜 讜讞讜讙专 注诇讬讜 讜讛讜讗 注砖讜讬 讘讟住讬诐 砖诇 讻住祝 讗讜 讝讛讘 诪讛诐 讘讗谞讬住讻讗 讜诪讛诐 讘讗专讜拽转讗 注诇 讛讚专讱 讛讗诪讜专 讘讻诇讬诇讗 讜诪讜转专 诇爪讗转 讘讜 讘砖讘转 讘讬谉 讘讗谞讬住讻讗 讘讬谉 讘讗专讜拽转讗 讗诐 诪谉 讛讟注诐 砖讛讝讻专谞讜 讘讻诇讬诇讗 讗讜 砖诪讗 诪转讜讱 砖讛讬讗 讘诪拽讜诐 爪谞讜注 讗讬谉 砖诐 讞砖砖 砖诇讬驻讛 讗诐 诪爪讚 砖讗讬谉 专讗讜讬 诇讞讜砖 诇砖诇讬驻讛 讗诇讗 讘讗砖讛 注诇 讛讚专讱 砖讛讝讻专谞讜 诇拽爪转 诪驻专砖讬诐 讜讻谉 讗讘谞讟 砖诇 诪诇讻讬诐 讜讟诇讬转 诪讜讝讛讘转 诪讜转专 诇爪讗转 讘讜 砖讛专讬 讗讘谞讟 砖诇 诪诇讻讬诐 讛讜讗 讻拽诪专讗 讛注砖讜讬 讘讗谞讬住讻讗 讜讟诇讬转 讛诪讜讝讛讘转 讛讜讗 讛注砖讜讬 讘讗专讜拽转讗 讗讘诇 讗住讜专 诇爪讗转 讘砖谞讬 讗讘谞讟讬诐 讗讜 讘讗讘谞讟 讜拽诪专讗 讜讻诪"砖 讻讗谉 转专讬 讛讬诪讬讬谞讬 讜讚讗讬 讗住讬专讬 诪转讜讱 砖讗讬谉 讚专讱 讗诇讗 讘讗讞讚 谞诪爪讗 讛砖谞讬 诇讜 诪砖讗讜讬 讜讬砖 讙讜专住讬谉 讜讚讗讬 砖讗专讜 讜讻谉 谞专讗讛 砖讻诇 砖讛讜转专 讗讬谉 诇讬转谉 讘讜 讗转 讛讚讘专 诇砖讬注讜专讬谉 讜诇驻注诪讬诐 讛讜讗 爪专讬讱 诇讛诐 诇驻讬 转讻讜谞转 讛诪诇讘讜砖讬诐 讜讗注"驻 砖讘驻专拽 讻转讘讬 讛拽讚砖 拽"讻 讗' 诪谞讜 讘诪谞讬谉 讛讘讙讚讬诐 讞讙讜专 砖讘诪转谞讬讜 讜诇讗 诪谞讜 讗诇讗 讗讞讚 讟注诐 讛讚讘专 砖诇讗 诪谞讛 讗诇讗 诪讛 砖讚专讱 专讜讘 讘谞讬 讗讚诐 讘讜 讜诪"诪 专讜讘 讙讗讜谞讬诐 讗讜住专讬诐 注讚 砖诪讻讗谉 讗住专讜 专讘讬诐 诇谞注讜诇 砖谞讬 诪谞注诇讬诐 讘专讙诇讜 注"讚 砖注讜砖讬诐 拽爪转 讘谞讬 讗讚诐 诇讛爪讬诇 诪谉 讛讟讬讟 讜讗讬谉 讟注谞讛 诪讛讬转专 住谞讚诇 砖讗讬谞讜 诪住讜诪专 砖讝讛 转讻砖讬讟 讙诪讜专 讜讚专讻讜 讘讻讱:



讗讝讜专 砖诇 注讜专 专讞讘 讜讛讜讗 讛谞拽专讗 专讬住讜拽讗 讜谞专讗讛 诇讬 砖拽专讜讬 讻讱 诪驻谞讬 砖讛讜讗 注砖讜讬 诇诪讬 砖谞转专住拽讜 讗讘专讬讜 诇讛注诪讬讚 爪诇注讜转讬讜 讗诐 讬砖 诇讜 砖谞爪讬诐 诪讻讗谉 讜诪讻讗谉 诇讬拽砖专 讗诇讜 讘讗诇讜 讜诇讛转讛讚拽 住讘讬讘讜转讬讜 讬驻讛 诪讜转专 诇爪讗转 讘讜 讜讗诐 诇讗讜 讗诇讗 砖诪转讞讘专讬诐 专讗砖讬讛诐 讝讛 讘讝讛 讗住讜专 砖诪转讜讱 专讞讘谉 讗讬谉 拽砖专讬 讛专讗砖讬诐 诪转讞讘专讬诐 讬驻讛 讜讛拽砖专 谞讬转专 诪讗诇讬讜 讜讬讘讗 诇讛讘讬讗讛 讘专讛"专:



讟讘注转 砖讬砖 注诇讬讛 讞讜转诐 讻讘专 讘讬讗专谞讜 讘诪砖谞讛 砖讗讬谞讜 拽专讜讬 转讻砖讬讟 讗爪诇 讛讗砖讛 讜诪"诪 诇注谞讬谉 讟讜诪讗讛 转讻砖讬讟 讛讜讗 讜诪拽讘诇 讟讜诪讗讛 砖讻诇 讛转讻砖讬讟讬谉 诪拽讘诇讬 讟讜诪讗讛 讛诐 讻讙讜谉 拽讟诇讗讜转 讜谞讝诪讬诐 讘讬谉 砖诇 讗祝 讘讬谉 砖诇 讗讝谉 讜讟讘注讜转 讘讬谉 讬砖 注诇讬讛诐 讞讜转诐 讘讬谉 砖讗讬谉 注诇讬讛诐 讞讜转诐:



讟讘注转 砖诇 诪转讻转 讜讞讜转诪讛 砖诇 讗诇诪讜讙 讟诪讗讛 讛讬讗 砖诇 讗诇诪讜讙 讜讞讜转诪讛 砖诇 诪转讻转 讟讛讜专讛 砖讛讻诇 讛讜诇讱 讗讞专 讛讟讘注转 讜驻砖讜讟讬 讻诇讬 诪转讻讜转 诪拽讘诇讬谉 讟讜诪讗讛 讜诇讗 驻砖讜讟讬 讻诇讬 注抓 讜讗讬谉 讗讜诪专讬谉 讘讟讘注转 讛诇讱 讗讞专 讞讜转诪讜 讜讗祝 讛讞讜转诐 讗讬谞讜 诪拽讘诇 讟讜诪讗讛 讗讞专 砖讛讜讗 诪讞讜讘专 诇注抓 讜讟驻诇 诇讜 讜讻谉 讛注讜诇 讗讬谉 讛讜诇讻讬诐 讗讞专 住诪诇讜谞讬谉 讗诇讗 讗讞专 讛注讜诇 砖讛讜讗 诪注诪讬讚 讗转 住诪诇讜谞讬讜 讜注谞讬谉 讝讛 讛讜讗 砖谞讜拽讘讬谉 砖谞讬 谞拽讘讬诐 讘注讜诇 讜讘讬谞讬讛诐 讻注讜讘讬 注专祝 讛砖讜专 讜转讜讞讘讬诐 讘讛诐 砖谞讬 讬转讚讜转 驻注诪讬诐 砖诇 诪转讻转 驻注诪讬诐 砖诇 注抓 诇讛讬讜转 专讜讞讘 爪讜讗专 讛砖讜专 砖拽讜注 讘讬谉 砖谞讬 讛住诪诇讜谞讬谉 讜讗诐 讛讬讜 讛住诪诇讜谞讬谉 砖诇 诪转讻转 讜讛注讜诇 砖诇 注抓 讗讬谞讜 诪拽讘诇 讟讜诪讗讛 砖讛讻诇 讛讜诇讱 讗讞专 讛注讜诇 讜讻谉 讛住讜诇诐 讗讬谉 讛讜诇讻讬诐 讘讜 讗讞专 砖诇讬讘讜转讬讜 讗诇讗 讗讞专 讛住讜诇诐 讜讛讜讗 注诪讜讚讬诐 讛讗专讜讻讬诐 砖诪讻讗谉 讜诪讻讗谉 砖讛砖诇讬讘讜转 转拽讜注讜转 诇转讜讻谉 讜讛讜讗 诪注诪讬讚谉 讜讻谉 讛拽讜诇讘 讗讬谉 讛讜诇讻讬诐 讘讜 讗讞专 诪住诪专讜转讬讜 讗诇讗 讗讞专 讛拽讜诇讘 注爪诪讜 讜注谞讬谉 讝讛 讛讜讗 讻诪讬谉 注诪讜讚 专讞讘 砖诪住诪专讬诐 讛专讘讛 拽讘讜注讬诐 讘讜 讜讛讞谞讜谞讬 诪注诪讬讚讜 诇驻谞讬 讞诇讜谉 讞谞讜转讜 讜转讜诇讛 讘讗讜转谉 讛诪住诪专讬诐 讗讘谞讟讬诐 讜专爪讜注讜转 诇讬诪讻专 讜讻诇 砖讛拽讜诇讘 砖诇 注抓 讗讬谉 讻讗谉 讟讜诪讗转 诪住诪专讬诐 讻诇诇 讜讻谉 讛注讚砖讛 讜讛诐 诪讗讝谞讬诐 讙讚讜诇讜转 讛注砖讜讬讜转 诇砖拽讜诇 讘讛诐 爪诪专 讜砖注讜讛 讜砖讗专 讚讘专讬诐 讗讬谉 讗讜诪专讬谉 诇讬诇讱 讘讜 讗讞专 砖诇砖诇讜转讬讜 砖讛诐 转诇讜讬讜转 讘讛诐 注诐 讛拽谞讛 注讚 砖讗诐 讛谉 砖诇 诪转讻转 砖讬讛讜 诪拽讘诇讜转 讟讜诪讗讛 讗诇讗 讗讞专 讛注讚砖讛 注爪诪讛 专"诇 讙讜祝 讛诪讗讝谞讬诐 注爪诪谉 讜谞拽专讗转 注讚砖讛 注诇 砖诐 讛注讙讜诇 讜讬"诪 讛拽谞讛 讛讗专讜讱 砖讛砖诇砖诇讗讜转 转诇讜讬讜转 讘讛 诪砖谞讬 拽爪讜转讬讛:





转讜住驻讜转 专讬"讚

专"讗 诪转谞讬 诇讛 诇拽讜诇讗 讚讗专讜拽转讗 讻,讗 诇"驻讚砖专讬 拽砖讬讗 诇讬 讗讟讜' 诪驻谞讬 砖讛讜讗 专爪讜注讛 讗诐 讬砖 注诇讬' 讝讛讘 讜诪专讙诇讬讜转 诇讗 讞砖讬讘讗 诇讛 诇诪讬砖诇祝 讜讗讞讝讜讬' 讜讛讗 讗诪专谉 诇注讬诇 讙讘讬 讟讟驻转 住谞讘讜讟讬谉 注谞讬讜转 注讜砖讜转 讗讜转谉 砖 诪讬谞讬 爪讘注讜谞讬谉 讜讛谉 讗住讜专讜转 讚砖诇驻讗 讜诪讞讝讬讗 讜讻"砖 讗讚讜拽转讗 注讜讝讛讘转:





讻诇讬诇讗 砖专讬 驻讬' 讜注讟专讜转 讻诇讛 诇讗 谞讗住专讜 讗诇讗 讘砖讘注转 讬诪讬 讞讜驻转讛 讗讘诇 讻诇 讬诪讜转 讛砖谞讛 诪讜转专讜转 讛谉:





诪讛专砖"讗 - 讞讬讚讜砖讬 讛诇讻讜转

讘讚"讛 诪讗谉 讚专讻讛 讻讜' 讜讛讘讬讗 专讗讬讛 讻讜' 讚讗驻讬诇讜 诇专讘谞谉 讻讜' 诪讜讚讜 讘砖讗专 转讻砖讬讟讬诐 讗诇讬讘讗 讚砖诪讜讗诇 讻讜' 注讻"诇 拽"拽 讚讗讬谉 讝讜 讛专讗讬讛 诪讻专注转 讚讗讬诪讗 讗讻转讬 讚讗讬爪讟专讬讱 诇讬讛 诇注讜诇讗 讛讗讬 讟注诪讗 讛讜讗讬诇 讜讗讬讻讗 转讜专转 讻诇讬 注诇讬讛谉 讗诇讬讘讗 讚专讘 讚诇讗 砖专讬 诇专讘谞谉 讘砖讗专 转讻砖讬讟讬诐 讗驻讬诇讜 诇讗砖讛 讞砖讜讘讛 讜讬砖 诇讬讬砖讘 讜拽"诇:


讘讚"讛 讛讗 讬砖 注诇讬讛 讞讜转诐 讻讜' 讗住讬驻讗 住诪讬讱 讚拽转谞讬 讘讛讚讬讗 讻讜' 注讻"诇 讚诪讚讬讜拽讗 讗讬讻讗 诇诪讬讚拽 讗讬驻讻讗 讛讗 讬砖 注诇讬讛 讞讜转诐 讬讜爪讗转 诇讻转讞诇讛 讻讚讬谉 讛讗讬砖 讜拽"诇:


讘讚"讛 专' 谞讞诪讬讛 讻讜' 讚诇讗 讘注讬 诇诪讬诪专 讛诇讱 讗祝 讗讞专 讞讜转诪讛 讻讜' 讜讻谉 诪砖诪注 讘讛讚讬讗 讻讜' 注讻"诇 讬砖 诇讚拽讚拽 讚讗诪讗讬 诇讗 讛讜讻讬讞讜 讻谉 诪讙讜驻讗 讚砖诪注转讬谉 讚讗诐 讛讜诇讱 讗祝 讗讞专 讞转讬诪讛 拽讗诪专 讜诪讚诪讛 谞诪讬 讘讛讬讗 砖诇 诪转讻讜转 讜讞讜转诪讛 砖诇 讗诇诪讜讙 讚讗讬谉 讞讜转诐 注讬拽专 讛讗讬讱 诪转讜拽诪讗 讛讱 诪转谞讬' 讛讗 讬砖 诇讛 讞讜转诐 讞讬讬讘转 讻专' 谞讞诪讬讛 讻讬讜谉 讚讗讬谉 注讬拽专 讛讟讘注转 讗讚注转讗 讚讞讜转诐 讛"诇 讙讜祝 讛讟讘注转 转讻砖讬讟 讜讗诪讗讬 讞讬讬讘转 讜讬"诇 讚讜讚讗讬 诇专讘谞谉 讚讛讟讘注转 注讬拽专 讜讛讞讜转诐 讘讟诇 诇讙讘讬讛 讛讜讬 讻讜诇讜 转讻砖讬讟 讗讘诇 诇专' 谞讞诪讬讛 谞讛讬 讚讛讞讜转诐 讗讬谞讜 注讬拽专 诪"诪 讛讟讘注转 谞诪讬 讗讬谞讜 注讬拽专 讚诇讬讛讜讬 讛讞讜转诐 讘讟诇 诇讙讘讬讛 讜讻讬讜谉 讚讛讞讜转诐 讗讬谞讜 转讻砖讬讟 诇讗砖讛 讛讜讬 诪砖讜讬 讜讞讬讬讘转 讜讻谉 讛讱 讚讜讗诇讜 讛谉 转讻砖讬讟讬 谞砖讬诐 讻讜' 谞诪讬 讗注"讙 讚诇驻讜诐 住讘专讗 讚讛砖转讗 诇专讘讬 谞讞诪讬讛 讗讬谉 讛讞讜转诐 注讬拽专 讬讜转专 诪讙讜祝 讛讟讘注转 诪"诪 讻讬讜谉 讚讛讟讘注转 谞诪讬 讗讬谞讜 注讬拽专 讜讗讬谉 讛讞讜转诐 讘讟诇 诇讙讘讬讛 诇讗 讛讜讬 诇讬讛 诇诪拽专讬 讟讘注转 砖讬砖 注诇讬讛 讞讜转诐 转讻砖讬讟 谞砖讬诐 讜诇讗 诪爪讬 讗转讬讗 讻专讘讬 谞讞诪讬讛 讜讚讜"拽:





诪讛专"诐

讘讙诪' 讗"诇 专讘 砖诪讜讗诇 讘专 讜讻讜' 诇专讘 讬讜住祝 讘驻讬专讜砖 讗诪专转 诇谉 诪砖诪讬讛 讚专讘 讻诇讬诇讗 砖专讬 讻转讘 讛专讗"砖 讜讛讬讬谞讜 讻专讘 讗砖讬 讚诪转谞讬 诇拽讜诇讗 讜讻讜' 讜讗"讻 诇驻讬 讝讛 讛讗 讚讗诪专 专讘讗 诪砖诪讬讛 讚专讘 讚讻诇讬诇讗 砖专讬 讛讬讬谞讜 讘讚讗专讜拽转讗 讗讘诇 讘讚谞讬住讻讗 住"诇 诇专讘 讚讗住讜专 讗驻讬' 诇专讘 讬讜住祝:


拽诪专讗 砖专讬 讜讻讜' 诪讬讚讬 讚讛讜讛 讗讟诇讬转 诪讜讝讛讘转 驻讬' 讚诇讗 诪拽专讬 诪砖讜讬 讗诇讗 转讻砖讬讟 讜诇诪砖诇祝 讜诇讗讞讜讬讬 谞诪讬 诇讗 讞讬讬砖讬谞谉 讻讚驻讬专砖"讬 讜讻谉 诪讬讚讬 讚讛讜讛 讗讗讘谞讟 砖诇 诪诇讻讬诐 讛讜讬 谞诪讬 驻讬专讜砖 讚诇讗 讛讜讬 诪砖讜讬:


讘转讜住' 讚"讛 诪讗谉 讚专讻讛 诇诪讬驻拽 讘讻诇讬诇讗 讜讻讜' 讚讜拽讗 讘讻诇讬诇讗 砖专讬 砖诪讜讗诇 驻讬' 诇讗砖讛 讞砖讜讘讛 讗讘诇 砖讗专 转讻砖讬讟讬诐 讚讙诐 砖讗专 谞砖讬诐 讚专讻谉 诇诪讬驻拽 讘讛讜 讜讗转讬 诇诪砖诇祝 讜讗讞讜讬讬 讜诇讻讱 讗住讜专讜转 讙"讻 讙诐 诇谞砖讬诐 讞砖讜讘讜转:


讘讗"讚 讜诪讛 讚讞拽 诇讜诪讚 讻谉 讜讻讜' 专"诇 讗诐 讗讬转讗 讚砖诪讜讗诇 讚砖专讬 讻诇讬诇讗 诇讗砖讛 讞砖讜讘讛 砖专讬 谞诪讬 讻诇 转讻砖讬讟讬诐 讗"讻 注诇 讻专讞讱 爪"诇 讚讛住讘专讗 讛讬讗 讚注讚 讻讗谉 诇讗 讗住专讜 讞讻诪讬诐 讗驻讬' 诇讗砖讛 讞砖讜讘讛 讗诇讗 讚讜拽讗 讘注讬专 砖诇 讝讛讘 砖讛讜讗 讻诇讬 讞砖讜讘 讘讬讜转专 讜讛讜讗 讚讘专 讞讚讜砖 讜诇讻讱 讗驻讬' 讘讗砖讛 讞砖讜讘讛 讗讬讻讗 诇诪讬讞砖 讚砖诇驻讗 讜诪讞讜讜讬讗 讗讘诇 讻诇讬诇讗 讚诇讗 讞砖讬讘 讻讜诇讬 讛讗讬 诪讜讚讜 专讘谞谉 讗诇讬讘讗 讚砖诪讜讗诇 讚砖专讬 诇讗砖讛 讞砖讜讘讛 讜讻谉 讘砖讗专 转讻砖讬讟讬诐 讗驻讬' 诇专讘 讚讗住专 讘讻诇讬诇讗 诪砖讜诐 讚住"诇 讚讙诐 讻诇讬诇讗 讛讜讗 讻诇讬 讞砖讜讘 讚讗讬讻讗 诇诪讬讞砖 讚砖诇驻讗 讜诪讞讜讜讬讗 讗讘诇 讘砖讗专 转讻砖讬讟讬诐 讚诇讗 讞砖讬讘讬 讻讜诇讬 讛讗讬 讙诐 专讘 诪讜讚讛 讚砖专讬 诇讗砖讛 讞砖讜讘讛 讗驻讬' 诇专讘谞谉 讜讗"讻 诇诪讛 讗讬爪讟专讬讱 注讜诇讗 诇注讬诇 诇讜诪专 讚讛砖讬专讬诐 讜讛谞讝诪讬诐 诪讜转专讬诐 诇讟诇讟诇 讘讞爪专 诇爪讜专讱 讙讜驻谉 讜诪拽讜诪谉 诪砖讜诐 讚讛讜讬 转讜专转 讻诇讬 注诇讬讛诐 转讬驻讜拽 诇讬讛 讚专讗讜讬讬谉 诇爪讗转 讘讛谉 谞砖讬诐 讞砖讜讘讜转 讗诇讗 讛住讘专讗 讛讬讗 讘讛讬驻讱 讚讗驻讬' 专"讗 讜砖诪讜讗诇 诇讗 砖专讜 讗诇讗 讘注讬专 砖诇 讝讛讘 讜讘讻诇讬诇讗 砖讗讬谉 讚专讱 砖讗专 谞砖讬诐 诇爪讗转 讘讛谉 讗讘诇 砖讗专 转讻砖讬讟讬谉 讗住讬专讬 诇讻"注 讗驻讬' 诇谞砖讬诐 讞砖讜讘讜转 讜诇讻讱 讗讬爪讟专讬讱 注讜诇讗 诇讚讞讜拽 讜诇讜诪专 讛讟注诐 讚转讜专转 讻诇讬 讜拽"诇 讻谉 讛讜讗 讛诪砖讱 驻讬' 讚讘专讬 讛转讜住' 讘讚讘讜专 讝讛:


讚"讛 讗讗讘谞讟 砖诇 诪诇讻讬诐 讜讻讜' 讞"谞 砖专讬 讛讗讬 拽诪专讗 诇讗转转讗 讚诪诇讘讜砖讛 讛讬讗 讜讻讜' 专"诇 讜诇讗 讻驻讬专砖"讬 讚驻讬专砖 讛讟注诐 诪砖讜诐 讚讻诇 讬砖专讗诇 讘谞讬 诪诇讻讬诐 讛诐 讚诇驻讬 讗讜转讜 讛讟注诐 诇讗 讗转讬 讗诇讬讘讗 讚讻"注 讗诇讗 讻专"砖 专讗讬转 诇讬讛 讻诇 讬砖专讗诇 讘谞讬 诪诇讻讬诐 讛谉 讘驻' 砖诪讜谞讛 砖专爪讬诐 讜诇拽诪谉 讘驻讬专拽讬谉 注"砖:





讞讻诪转 砖诇诪讛

讙诪' 讗专讬讻讗 讚讗讬讟诇注 诇讜讬 讻讜' 诇讜讬 诇专' 讗驻住 诪讬讻祝 讛讜讛 讻讬讬祝 诇讬讛 讻爪"诇. 讜谞"讘 讗祝 讚专' 讞谞讬谞讗 诇讗 专爪讛 诇诪讬讻祝 诇讬讛 讛讬讬谞讜 讚诇讗 专爪讛 诇住专讘 讻"讻 谞讙讚 专讘讬 砖讙讝专 注诇讬讜 谞砖讬讗讜转 诇讻讱 讛讬讛 讬讜砖讘 讘讞讜抓 讻注讬谉 砖讘 讜讗诇 转注砖讛 讜讚讜"拽:


砖诐 讗诪专 专"讬 讗诪专 专讘 砖砖转 拽诪专讗 讻讜' 讻爪"诇:


专砖"讬 讘讚"讛 讻诇讬诇讗 讻讜' 诇讚讬讚讬讛 讘讗专讜拽转讗 讻爪"诇:


讘讚"讛 诪谞拽讟讗 驻讗专讬 讻讜'. 谞"讘 注讬讬谉 诇注讬诇 讘专砖"讬 (砖讘转 讚祝 谞"讝) 注"砖:


讻诇讘讜住 讻讝讛:


讘讚"讛 讜讟讘注转 讻讜' 注诇讬讛 讻讜' 讛住"讚:


讘讚"讛 讛讗 专' 谞讞诪讬讛 讻讜' 转讻砖讬讟 讛讜讗 专讘谞谉 讛讚"讗:


讘讚"讛 讛诇讱 讗讞专 讻讜' 讛诐 讟诪讗 讻住"讚 讜讗讞"讻 诪讛"讚 住诪诇讜谞讬谉 讻讜':


转讜住' 讘讚"讛 诪讗谉 讚专讻讛 讻讜' 诇谞砖讬诐 讞砖讜讘讜转 讚讗驻讬诇讜 讻讜'. 谞"讘 驻讬' 讚诇讗 转讬诪讗 诪砖"讛 诇讗 诪讜拽讬 讘谞砖讬诐 讞砖讜讘讜转 诪砖讜诐 讚诇专讘谞谉 讗驻讬' 谞砖讬诐 讞砖讜讘讜转 讗住讜专讜转 讻诪讜 讘注讬专 砖诇 讝讛讘 注"讻 诪住拽讬 讚讗驻讬' 专讘谞谉 诪讜讚讬谉 讻讜' 讗讬 诇讗讜 讚诇讗 砖讬讬讱 诇讜诪专 谞砖讬诐 讞砖讜讘讜转 讗诇讗 讘注讬专 砖诇 讝讛讘 讗讜 讻诇讬诇讗 讜讚讜"拽:


讘讚"讛 诪谞拽讟讗 驻讗专讬 讻讜'. 谞"讘 讜诪谞拽讟讗 诇砖讜谉 诪拽讘诇转 讻注讬谉 砖驻专砖"讬 诇注讬诇:





专砖"砖

讙诪专讗 专诪"住 诪砖讗讜讬 讛讜讗 讻讜'. 诇讻讗讜专讛 讬驻诇讗 讛诇讗 讜讚讗讬 转讻砖讬讟 讛讜讗. 讜谞"诇 讚住"诇 诇专"诪 讻讬讜谉 讚专讘谞谉 讗住专讜 诇讛转拽砖讟 讘讛 讘砖讘转 诇讻转讞诇讛 讻讞讻诪讬诐 诪诪讬诇讗 谞讬讟诇 诪诪谞讛 砖诐 转讻砖讬讟 讘讬讜诐 讛砖讘转. 讜讛讜讬 讻诪砖讜讬. 讜讘讝讛 讗转讬 讻诪讬谉 讞讜诪专 诪讗讬 讚诪砖谞讬 讗讘讬讬 诇拽诪谉 (拽诇讞) 诪讬 住讘专转 讻讜' 讗讚专讘谞谉 拽讗讬 讻讜' 讜专"诇 讚讟注诪讬讛 诪砖讜诐 讚专讘谞谉 讗住专讜 诇讻转讞诇讛. 讜注"讝 驻诇讬讙 专"讗 讜讗诪专 讚诇讗 讗住专讜 讻诇诇. 讜谞讻讜谉 讘注讝"讛. 讜注诪砖"讻 诇拽诪谉 (住"讘) 讘诪砖谞讛:



专砖"讬 讚"讛 转专讬 讛诪讬讬谞讬. 讜讗讬 讘' 讞讙讜专讜转 砖专讬 诇讻转讞诇讛 谞讬诪谞讬 讛转诐 转专讬. 讜诇注"讚 讗讬谉 诪砖诐 拽讜砖讬讗. 讚讛转诐 讗讬谞讜 专拽 讛注专诪讛 讘讻讚讬 诇讛爪讬诇诐 诪讛讚诇讬拽讛 讻讚诪讜讻讞 诇拽' (住"讛 讘') 讗讘诇 讛讬讻讗 讚诪讻讜讜谉 讘讗诪转 诇诇讘讬砖讛 讗讛"谞 讚砖专讬讗 讻诪讜 讚转谞谉 讛转诐 驻讜专驻转 注诇 讛讗讘谉 讻讜' 讜讗驻"讛 讘讛注专诪讛 诪讬讘注讬讗 诇讬讛 诇讗讘讬讬 砖诐. 讜转讚注 讚讛讗 砖讗专讬 诪诇讘讜砖讬诐 讜讚讗讬 砖专讬 诇诇讘讜砖 讻诪讛 砖讬专爪讛 (注讬' 讘转讜住') 讜讗驻"讛 砖诪讛 专' 讬讜住讬 讗讜住专 讗诇讗 讻讚讗诪专谉. 讜注"砖 讘专"谉:





讘谉 讬讛讜讬讚注

诪址讗讬 "讘旨职注执讬专 砖讈侄诇 讝指讛指讘"? 专址讘旨指讛 讘旨址专 讘旨址专 讞址谞旨指讛, 讗指诪址专 专址讘旨执讬 讬讜止讞指谞指谉: 讬职专讜旨砖讈指诇址讬执诐 讚旨职讚址讛植讘指讗, 讻旨执讚职注指讘址讚 诇值讬讛旨 专址讘旨执讬 注植拽执讬讘指讗 诇执讚职讘执讬转职讛讜旨. 讬砖 诇讛拽砖讜转 诇诪讗讬 讗爪讟专讬讱 专讘讬 讬讜讞谞谉 诇讜诪专 讚讘专 讝讛, 讜讚讬 讘诪讛 砖讗诪专 讬职专讜旨砖讈指诇址讬执诐 讚旨职讚址讛植讘指讗, 砖讛讜讗 诪驻专砖 诇谞讜 注执讬专 砖讈侄诇 讝指讛指讘 讚谞拽讬讟 讛转谞讗 讛讜讗 转讻砖讬讟 砖拽讜专讬谉 讗讜转讜 讬职专讜旨砖讈指诇址讬执诐 讚旨职讚址讛植讘指讗, 讚讗诐 讗讬谉 讗谞讞谞讜 讬讜讚注讬诐 讗讬讱 讛讬讛 讝讛 讛转讻砖讬讟 砖谞拽专讗 讬职专讜旨砖讈指诇址讬执诐 讚旨职讚址讛植讘指讗, 诪讛 讛专讜讜讞谞讜 讘讝讛 讛讚讘专 砖讛讜讚讬注 诇谞讜 砖讛讜讗 讻诪讜 砖注砖讛 专址讘旨执讬 注植拽执讬讘指讗 诇执讚职讘执讬转职讛讜旨? 讻讬 专讘讬 注拽讬讘讛 诇讗 讛讬讛 讘讝诪谉 专' 讬讜讞谞谉 讻讚讬 砖讬讚注讜 讛砖讜诪注讬谉 讗讬讱 讛讬转讛 爪讜专转讜 砖诇 讗讜转讜 转讻砖讬讟 砖注砖讛 诇执讚职讘执讬转职讛讜旨? 讜谞专讗讛 诇讬 讘住"讚, 讻讬 讟注诐 讛转谞讗 讚诪转谞讬转谉 讚讗讜住专 诪砖讜诐 讚诇诪讗 砖诇驻讗 讜诪讞讜讜讬讬讗 讜讗转讬讬讗 诇讗转讜讬讬 讚' 讗诪讜转 讘专砖讜转 讛专讘讬诐, 讜讗祝 注诇 讙讘 讚专讘讬 讗诇讬注讝专 讘讘专讬讬转讗 诪转讬专 诪砖讜诐 讚住讘专 诪讗谉 讚专讻讛 诇诪讬驻拽 讘注讬专 砖诇 讝讛讘? 讗砖讛 讞砖讜讘讛, 讜讝讜 诇讗 诪讞讜讜讬讬讗! 诪讻诇 诪拽讜诐 转谞讗 讚诪转谞讬转谉 讗讜住专 讘讻诇 讙讜讜谞讗 讜讗讬谞讜 诪讞诇拽 讘讬谉 讗砖讛 '讞砖讜讘讛' 诇讗砖讛 '驻砖讜讟讛' 讜诇讝讛 住讬讬诐 专讘讬 讬讜讞谞谉 讻旨执讚职注指讘址讚 诇值讬讛旨 专址讘旨执讬 注植拽执讬讘指讗 诇执讚职讘执讬转职讛讜旨 砖讛讬转讛 讗砖讛 讞砖讜讘讛 讜谞讚专 诇讛 诇注砖讜转 诇讛 转讻砖讬讟 讝讛 砖讛讜讗 砖诇 谞砖讬诐 讞砖讜讘讜转 讻诪讜 砖谞讗诪专 讘讙诪专讗 讚谞讚专讬诐 (讚祝 谞讜"谉), 讜讘讗 专讘讬 讬讜讞谞谉 诇诇诪讚谞讜 讘讝讛 讚讛转谞讗 讗讬讬专讬 讗驻讬诇讜 讘转讻砖讬讟 讛诪讬讜讞讚 诇谞砖讬诐 讞砖讜讘讜转 讚讗讬谉 讚专讻诐 诇砖诇驻讜 讜诇讛专讗讜转讜, 讜诇讗 转讬诪讗 讚讙诐 讝讛 讛转讻砖讬讟 砖诇 讬职专讜旨砖讈指诇址讬执诐 讚旨职讚址讛植讘指讗 讚讗讜住专讜 讛转谞讗 讛讜讗 讗讬谞讜 诪讬讜讞讚 诇谞砖讬诐 讞砖讜讘讜转 讜诇讛讻讬 讗讜住专讜. 讜注讜讚 谞专讗讛 诇讬 讘住"讚, 诪讛 砖讛讜爪专讱 专讘讬 讬讜讞谞谉 诇驻专砖 讻旨执讚职注指讘址讚 诇值讬讛旨 专址讘旨执讬 注植拽执讬讘指讗 诇执讚职讘执讬转职讛讜旨, 讻讬 转讻砖讬讟 讝讛 讛谞拽专讗 讬职专讜旨砖讈指诇址讬执诐 讚旨职讚址讛植讘指讗 讬砖 讘讜 砖谞讬 诪讬谞讬谉, 讛讗讞讚 注砖讜讬 诪谞讬住讻讗 砖讛讜讗 注诐 讝讛讘 砖诪谞讬讞讬谉 讗讜转讜 讘专讗砖诐, 砖讛讜讗 转讻砖讬讟 讛专讗砖, 讜讝讛 讚专讻讜 诇讛讬讜转 谞砖诇祝 讘讬讚讬诐, 讗讱 讬砖 注讜讚 诪讬谉 讗讞专 砖讛讜讗 讙诐 讻谉 讬职专讜旨砖讈指诇址讬执诐 讚旨职讚址讛植讘指讗 讜讗讬谞讜 诪谞讬住讻讗, 讗诇讗 注砖讜讬 讘讞讜讟讬 讝讛讘 讜转驻讜专 讘讘讙讚 注爪诪讜 讜诪讜谞讞 转讞转 讛爪讜讗专 注诇 讙讘 讛讚讚讬谉, 讜讝讛 讗讬谞讛 谞砖诇祝 讜谞驻砖讟 讘讬讚讬诐 讻讬 讛讜讗 转驻讜专 讘讘讙讚, 讜讘讝讛 讗讬谉 讗讬住讜专 诇爪讗转 讚诇讗 砖讬讬讱 诇诪讙讝专 讘讬讛 讚诇诪讗 砖诇驻讗 讜诪讞讜讬讬讗. 讜诇讻谉 讗诐 讛讬讛 专讘讬 讬讜讞谞谉 讗讜诪专 讬职专讜旨砖讈指诇址讬执诐 讚旨职讚址讛植讘指讗 讘诇讘讚 讛讬讬谞讜 讞讜砖讘讬谉 讻诇 诪讬谉 讬职专讜旨砖讈指诇址讬执诐 讚旨职讚址讛植讘指讗 讗住讜专, 讜讗驻讬诇讜 讗讜转讛 讛注砖讜讬讛 讘讞讜讟讬 讝讛讘 砖转驻讜专讛 讘讘讙讚 注诇 讙讘 讛讚讚讬谉, 诇讻讱 驻讬专砖 讜讗诪专 讻旨执讚职注指讘址讚 诇值讬讛旨 专址讘旨执讬 注植拽执讬讘指讗 诇执讚职讘执讬转职讛讜旨, 讜讗讜转讜 转讻砖讬讟 讬讚讜注 砖讛讬讛 转讻砖讬讟 讛专讗砖 砖注砖讜讬 诪谞讬住讻讗 砖讛讜讗 讟住 讝讛讘, 讜讝讛 谞砖诇祝 讘讬讚讬诐 讜诇讛讻讬 讗住讜专 诪砖讜诐 讚诇诪讗 砖诇驻讗 讜诪讞讜讬讬讗. 讜诪讛 砖谞讜讚注 砖讗讜转讜 转讻砖讬讟 砖注砖讛 专讘讬 注拽讬讘讛 讛讬讛 转讻砖讬讟 讛专讗砖 讛讜讗 诪驻讜专砖 讘讚讘专讬 专讘讜转讬谞讜 讝"诇, 讻讬 谞讚专 诇讛 讘注谞讬讜转讜 诇注砖讜转 转讻砖讬讟 讝讛, 诪驻谞讬 砖讛讬讜 讬砖谞讬诐 注诇 讛转讘谉 讜注诇 讬讚讬 讻谉 讛讬讛 谞住讘讱 讛转讘谉 讘砖注专讜转 驻讗讜转 专讗砖讜 讜讝拽谞讜, 讜讛讬讗 讛讬转讛 诪谞拽讛 讜诪住讬专讛 讛转讘谉 诪砖注专讜转讬讜, 讜诪讞诪转 讻谉 谞讚专 诇讛 砖讬注砖讛 诇讛 转讻砖讬讟 讝讛 砖讛讜讗 讛谞拽专讗 讬职专讜旨砖讈指诇址讬执诐 讚旨职讚址讛植讘指讗 砖讛讜讗 转讻砖讬讟 讛专讗砖, 讜讗诐 讻谉 讚讘专 讝讛 讛讜讗 讬讚讜注 诇讻诇 砖讛讬讛 转讻砖讬讟 讛专讗砖, 讜诇讗 转讻砖讬讟 讛注砖讜讬 诪讞讜讟讬 讝讛讘 砖讛讜讗 转驻讜专 注诇 讛讘讙讚 砖诇讜讘砖讬谉 转讞转 讛爪讜讗专 注诇 讛讚讚讬谉.



讜职诇指讗 讛植讜指讛 诇值讬讛旨 讗执讬谞执讬砖讈 诇职诇值讜执讬 诇职诪值讬转址讘 讙旨址讘旨值讬讛旨. 讬砖 诇讛拽砖讜转 诪讗讞专 砖注讝讘 讗转 专讘讬 讗驻住 讜讬转讬讘 讗讘专讗讬 诪砖讜诐 讻讘讜讚 专讘讬 讞谞讬谞讗, 诇诪讛 诇讗 讬讛讬讛 讻驻讜祝 诇专讘讬 讞谞讬谞讗 诇诪讬转讬讘 讙讘讬讛 讗讞专 砖谞注砖讛 专讘讬 讞谞讬谞讗 专讗砖 讬砖讬讘讛? 讜谞专讗讛 诇讬 讘住"讚 讚讬讚讜注 讚专讘讬 讞谞讬谞讗 讛讬讛 讘注诇 拽讘诇讛 诪注砖讬转, 讻诪讜 砖谞讗诪专 讘讙诪专讗 讚注讘讜讚讛 讝专讛 (讚祝 讬讜"讚) 砖讗诪专 注诇讬讜 专讘讬 '诇讬转 讚讬谉 讘专 讗讬谞砖' [讗诇讗 诪诇讗讱], 讜转讬讻祝 讛讞讬讛 讗转 讛诪转 注讘讚 讛诪诇讱, 讜诇讻讱 诇讗 讛讬讛 讞讜砖砖 诪讗讜转讛 讗砖讛 砖讛讬转讛 诇讜拽讞转 注驻专 诪转讞转 讻驻讜转 专讙诇讬讜 诇注砖讜转 诇讜 讻砖驻讬诐, 讜讻诇 诪讬 砖讛讜讗 讘注诇 拽讘诇讛 诪注砖讬转 注谞讬砖 讜拽讟讬诇 转讬讻祝 讜诪讬讚 讻砖讬拽驻讬讚 注诇 讗讬讝讛 讗讚诐. 讜诇讻讱 专讘讬 讬讜讞谞谉 诇讗 专爪讛 砖讬诇讱 专讘讬 讗驻住 讘谞讜 注诐 专砖讘"讬 讗爪诇 讛诪诇讱 诇讘讟诇 讛讙讝讬专讛, 讚讗诪专 讚讬诇诪讗 注谞讬砖 诇讬讛 专砖讘"讬, 讜讗诪专 讚诇讗 讬注谞讬砖讜 讜注诐 讻诇 讝讛 讛注谞讬砖讜, 讜讝讻专 讗讞专 讻讱 讛讚讬讘讜专 砖诇讜 讜专驻讗 讗讜转讜, 讜诇讻谉 专讘讬 讞谞讬谞讗 诇讗 专爪讛 诇讬砖讘 讘驻谞讬诐 注诐 专讘讬 讗驻住 讻砖诪诇讱 专讘讬 讗驻住, 讻讬 讞砖 驻谉 讬讝讚诪谉 讗讬讝讛 讛拽驻讚讛 讘讬谞讜 诇讘讬谉 专讘讬 讗驻住 讜讬注谞讬砖 讗转 专讘讬 讗驻住, 讜诇讻讱 讬转讬讘 讗讘专讗讬, 讜诇讜讬 诇讻讘讜讚讜 讘讗 讜讬砖讘 注诪讜 讜诇讗 讞砖 驻谉 讬讝讚诪谉 讗讬讝讛 讚讘专 讛拽驻讚讛, 讻讬 注谞讬讬谞讬诐 砖诇 讛拽驻讚讛 诇讗 讬转讛讜讜 讗诇讗 讗诐 讬讛讬讛 讗讞讚 讬讜砖讘 讘专讗砖 讜讛讘' 讛讜讗 讙诐 讻谉 讙讚讜诇 讘诪注诇讛 讛专讘讛, 讗讘诇 讘' 讙讚讜诇讬诐 砖注讜住拽讬诐 讘转讜专讛 讘讬讞讚 讜讗讬谉 讗爪诇 讗讞讚 诪讛诐 砖专专讛 诇讗 讬讜讜诇讚 讛拽驻讚讛 讘讬谞讬讛诐, 讜诇讻谉 诇讜讬 讗讞专 砖谞注砖讛 专讘讬 讞谞讬谞讗 专讗砖 讬砖讬讘讛 砖讬砖 诇讜 砖专专讛 讞砖砖 诇讬砖讘 注诪讜, 驻谉 讬讜讜诇讚 讜讬转讛讜讛 讗讬讝讛 讚讘专 讛拽驻讚讛 讜讬拽驻讬讚 注诇讬讜 讜讬注谞讬砖讜 讜诇讻讱 讘讗 诇讘讘诇.



讜职转讜旨, 讚旨职专址讘旨执讬 讞植谞执讬谞指讗 诇指讗 住指讙执讬 讚旨职诇指讗 诪指诇执讬讱职, 讚旨职讻执讬 讛植讜指讛 拽指讗 谞执讬讞指讗 谞址驻职砖讈值讬讛旨 讚旨职专址讘旨执讬, 讗指诪址专: 讞植谞执讬谞指讗 讘旨职专址讘旨执讬 讞指诪指讗 讬指转执讬讘 讘旨职专止讗砖讈! 讜旨讻职转执讬讘 讘旨职讛讜旨 讘旨职爪址讚旨执讬拽执讬诐: (讗讬讜讘 讻讘, 讻讞) "讜职转执讙职讝址专 讗止诪侄专 讜职讬指拽指诐 诇指讱职" 讜职讙讜止'. 讬砖 诇讛拽砖讜转 诇诪讛 讛讜爪专讱 诇驻专砖 诪住讚专 讛砖"住 讚讗诪专 专讘讬 讚讘专 讝讛 讘注转 砖谞驻讟专, 讜讚讬 诇讜诪专 讚讗诪专 专址讘旨执讬 讞植谞执讬谞指讗 讘旨职专址讘旨执讬 讞指诪指讗 讬指转执讬讘 讘旨职专止讗砖讈? 讜谞专讗讛 诇讬 讘住"讚 讚讗诪专讜 讘讙诪专讗 讚拽讬讚讜砖讬谉 (讚祝 注讘) 讻讬 讛讜讛 谞讬讞讗 谞驻砖讬讛 讚专讘讬, 谞讝专拽讛 谞讘讜讗讛 诪驻讬讜 讜谞转谞讘讗 砖砖讛 讚讘专讬诐, 讬注讜讬讬谉 砖诐. 讜诇讻谉 驻讬专砖 讻讗谉 住转诪讗 讚讛砖"住 砖讗诪专 讝讛 专讘讬 讘注转 驻讟讬专转讜 诇讞讝拽 讛讟注诐, 讻诇讜诪专 讚讗诪专 讝讛 讘砖注转 谞讘讜讗讛 讙诐 讻谉 讜讚讗讬 诪讜讻专讞 砖讬转拽讬讬诐 讚讘专 讝讛. 讜谞专讗讛 诇讬 驻住讜拽 讝讛 注诇 注谞讬谉 讝讛 诇谞讻讜谉, 讚讛讻讬 拽讗诪专 讜职转执讙职讝址专 讗止诪侄专 讗诪专 讜讗驻讬诇讜 讗诐 谞驻诇 讝讛 讛讗讜诪专 砖讙讝专转 讻诪讜 讛讗 砖谞诪谞注 专讘讬 讞谞讬谞讗 诪砖讜诐 住讬讘讛 讜讬砖讘 专讘讬 讗驻住, 诇讗 讬驻讜诇 注讜诇诪讬转 讗诇讗 住讜祝 砖讬拽讜诐 讝讛 讛讗讜诪专 诪谞驻讬诇转讜 讜讬转拽讬讬诐, 讜讻讚讛讻讗 砖谞驻讟专 专讘讬 讗驻住 讘注讜讚 专讘讬 讞谞讬谞讗 拽讬讬诐 讜讗讝 谞转拽讬讬诐 讛讗讜诪专 砖诇 专讘讬.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"诇 专讘 砖诪讜讗诇 讘专 讘专 讞谞讛 诇专讘 讬讜住祝. 诇拽诪谉 拽诪讜 注"讘:


专砖"讬 讚"讛 讗讗讘谞讟 讜讻讜' 讜讻诇 讬砖专讗诇 讘谞讬 诪诇讻讬诐. 注讬讬谉 诇拽诪谉 讚祝 拽讬讗 注"讗:


转讜住' 讚"讛 谞讝诪讬 讛讗祝 讜讻讜' 诇讬讟诇诐 诪谞讝诪讬 讛讗讝谉. 注讬讬谉 转砖讜' 讘"讞 讛讞讚砖讜转 住讬' 诪"讗:





讞讬讚讜砖讬 讞转"住

讜诇讗 讘讟讘注转 砖讗讬谉 注诇讬' 讞讜转诐. 讜拽砖讛 讛讗 讘讬谉 诇专讘讗 讘讬谉 诇专"谞 讘专 讬爪讞拽 讞讬讬讘 讞讟讗转 讜诇专讘谞谉 驻讟讜专 讗讘诇 讗住讜专 讻讛转讜住' 讜诇拽诪谉 讘诪转谞讬' 讟讘注转 砖讬砖 注诇讬' 讞讜转诐 讻' 讛讙讛讜转 讗砖专"讬 讗驻讬诇讜 诇专讘谞谉 讞讬讬讘 讚讜拽讗 诇注谞讬谉 讟讜诪讗讛 驻诇讬讙讬 讗讘诇 诇注谞讬谉 砖讘转 诪讜讚讛. 讜讙诐 专诪讘"诐 驻住拽 诇注谞讬谉 讟讜诪讗讛 讻专讘谞谉 讜讙讘讬 砖讘转 驻住拽 讬砖 注诇讬' 讞讜转诐 讞讬讬讘 讞讟讗转. 讜讬砖 诇讬讬砖讘 讚诇注讬诇 讚祝 谞"讘 注"讘 诪拽砖讛 讛讙诪' 讗专"讗 讚讗诪专 砖诪讗 诇讗 砖诪注转 讗诇讗 诇注谞讬谉 砖讘转 讜讻讜' 讜讛讗 转谞谉 讜讻讜' 讜诇讗 诪讬讬转讬 讗诇讗 专讘谞谉 讜诇讗 诪拽砖讛 讻诇诇 诪专"谞. 讜诇驻"讝 讗"诇 讚诇讛诪拽砖谉 讛讬' 拽砖讛 转专转讬. 诇注谞讬谉 砖讘转 拽讗诪专转 讬砖 讞讬诇讜拽 讛讗 讗讚专讘讛 诇专讘谞谉 讗讬谉 讞讬诇讜拽 讘讬谉 讬砖 注诇讬' 讜讘讬谉 讗讬谉 注诇讬' 讞讜转诐 诇专讘谞谉 驻讟讜专 讗讘诇 讗住讜专 讜诇注谞讬谉 讟讜诪讗讛 讬砖 讞讬诇讜拽. 专拽 注诇 砖讘转 诇讗 诪转专抓 讛讙诪专讗 讚讜讚讗讬 诇拽"诪 讗驻讬' 诇专讘谞谉 讚讗诪专讜 讛讟讘注转 注讬拽专 诪讜讚讬诐 诇注谞讬谉 砖讘转 讜讛讟注诐 诪砖讜诐 讚讗诐 讬砖 注诇讬' 讞讜转诐 讗驻讬' 讛讟讘注转 讛讜讛 诪砖讗讜讬 诇讗砖讛 讜诇讗 转讻砖讬讟. 讜诇驻"讝 砖驻讬专 讗讬讻讗 诇诪讬诪专 讘讬谉 诇专讘讗 讜讘讬谉 诇专谞讘"讬 讗转讬' 诪转谞讬' 讻专讘谞谉. 讜诇讗 讻讚讘专讬 转讜住' 讜诪诪讬诇讗 诇拽"诪. 讜讚讜"拽:





驻谞讬 讬讛讜砖注

讘讙诪专讗 转谞讜 专讘谞谉 诇讗 转爪讗 讗砖讛 讘注讬专 砖诇 讝讛讘 讜讗诐 讬爪讗转 讞讬讬讘转 讞讟讗转 讚讘专讬 专"诪. 讜拽砖讬讗 诇讬 讟讜讘讗 诪"讟 讚专"诪 讚诪讞讬讬讘 讞讟讗转 讚谞讛讬 讚住讘专 讚诇讗讜 转讻砖讬讟 讛讜讗 讗诇讗 诪砖讜讬 讻讚诪驻专砖讬谞谉 讘讙诪专讗 讗驻讬诇讜 讛讻讬 讗诪讗讬 讞讬讬讘 讞讟讗转 讛专讬 诇讗 讛讜爪讬讗转讜 讻讚专讱 讛诪讜爪讬讗讬谉 讚讛讗 讗砖讻讞谉 诇专"诪 讘驻专拽 拽诪讗 (讚祝 讬"讘) 讚讗驻讬诇讜 讘讗讜诪谉 讚专讱 讗讜诪谞转讜 讻讙讜谉 谞讙专 讘拽讬住诐 砖讘讗讜讝谞讜 讜砖讜诇讞谞讬 讘讚讬谞专 砖讘爪讜讗专讜 讚讗诪专 讚驻讟讜专 讗讘诇 讗住讜专 讗祝 注"讙 砖讚专讱 讛讜爪讗转讜 砖诇 讝讛 讘讻讱 讗驻讬诇讜 讚专讱 诪砖讜讬 讜讻"砖 讘讛讗讬 讚讛讻讗 砖讗讬谉 讚专讱 诪砖讜讬 讘讻讱 诇讛谞讬讞讜 注诇 诪爪讞讜 讗讜 注诇 专讗砖讜 (讜注讬讬谉 诪"砖 讛转讜住驻讜转 砖诐 讘讚"讛 讗诐 讬爪讗) 讜讬砖 诇讬讬砖讘 诇驻讬 诪"砖 讘专讬砖 驻讬专拽讬谉 讘讟注诪讗 讚诪讬诇转讗 讚诪讜转专转 讗砖讛 诪谉 讛转讜专讛 诇爪讗转 讘转讻砖讬讟讬谉 讛讬讬谞讜 诪砖讜诐 讚讞砖讬讘讬 讻诪讜 诪诇讘讜砖讬讛 讗"讻 诇驻"讝 讻讬讜谉 讚注讬专 砖诇 讝讛讘 诇讗讜 转讻砖讬讟 讛讜讗 讜诇讗 讚诪讬 诇诪诇讘讜砖 诪砖"讛 讛讜讬 讻诪砖讜讬 讻讬讜谉 砖讛讜爪讬讗转讜 讻讚专讱 转讻砖讬讟讬谉 讻谞"诇 讜注讚讬讬谉 爪"注 讜注讬讬谉 讘住诪讜讱:


砖诐 驻讬住拽讗 讜诇讗 讘讟讘注转 砖讗讬谉 注诇讬讛 讞讜转诐 讛讗 讬砖 注诇讬讛 讞讜转诐 讞讬讬讘转 讻讜'  讜讻转讘讜 讘转讜住驻讜转 讚讗住讬驻讗 住诪讬讱 讚拽转谞讬 讘讛讚讬讗 讚讞讬讬讘 讜谞专讗讛 讘讻讜讜谞转谉 讚讗驻"讛 谞讬讞讗 诇讬讛 诇讗拽砖讜讬讬 诪讚讬讜拽讗 讚专讬砖讗 讻讚讗砖讻讞谉 讘讻诪讛 讚讜讻转讬. 讜诇讻讗讜专讛 砖讜讛 讚讜讞拽 (讜注讬讬谉 讘讞讬讚讜砖讬 讛专砖讘"讗) 讜诇注谞"讚 谞专讗讛 讚诪住讬驻讗 诇讗 驻住讬拽讗 诇讬讛 诇讗拽砖讜讬讬 讚讗讬讻讗 诇诪讬诪专 讚讛讗 讚拽转谞讬 讘讟讘注转 砖讬砖 注诇讬讛 讞讜转诐 讞讬讬讘转 讞讟讗转 讛讬讬谞讜 讘讙讬讝讘专转 讻讗讜拽讬诪转讗 讚专讘讬 讬专诪讬讛 讛转诐 讜讗驻砖专 讚讛讬讬谞讜 诪砖讜诐 讚住转诪讗 讚诪讬诇转讗 讛讻讬 讛讜讗 讻讬讜谉 讚讟讘注转 砖讬砖 注诇讬讛 讞讜转诐 诇讗讜 转讻砖讬讟 诪讬拽专讬 讗诐 讻谉 讗讬谉 讚专讱 讛谞砖讬诐 诇爪讗转 讘讛谉 讗诇讗 讙讝讘专转 诇讞讜讚 讜诪砖"讛 讛讜讬 讻讚专讱 讛诪讜爪讬讗讬谉 讻驻专砖"讬 砖诐 讜讗驻讬诇讜 讛讻讬 诪讟诪讗 讚讗注"讙 讚诇讗讜 转讻砖讬讟 讛讜讗 诪"诪 讻诇讬 讛讜讗 讻讬讜谉 砖专讗讜讬 诇讞转讜诐 讘讜 讗讙专讜转 讗讜 诇讬转谞讜 诇住讬诪谉 讜讗"讻 讛讜讬 转讻砖讬讟 讚讗讚诐 讗讘诇 诪讚讬讜拽讗 讚专讬砖讗 诪拽砖讛 砖驻讬专 讚讛讗 专讬砖讗 讚诪转谞讬转讬谉 诪住转诐 谞砖讬诐 讗讬讬专讬 讜诇讗 讘讙讝讘专转 讜讗驻砖专 讚诪砖讜诐 讛讻讬 住讬驻讗 讚诪转谞讬' 谞诪讬 诇讗 拽讬讬诪讗 讻讗讜拽讬诪转讗 讚专讘讬 讬专诪讬讛 讘讙讝讘专转 讗诇讗 讻讚诪住讬拽 专讘讗 讛转诐 讻谉 谞"诇 谞讻讜谉:


砖诐 讜专诪讬谞讛讜 转讻砖讬讟讬 谞砖讬诐 讻讜' 讘讬谉 砖讬砖 注诇讬讛 讞讜转诐 讻讜'. 谞专讗讛 讚讛诪拽砖讛 讜讚讗讬 讛讜讬 讬讚注 讚讗讬谉 诇讚诪讜转 砖讘转 诇讟讜诪讗讛 讚诇注谞讬谉 砖讘转 讘转讻砖讬讟 转诇讬讗 诪讬诇转讗 讜诇注谞讬谉 讟讜诪讗讛 讘诪讬讚讬 讚诪讬拽专讬 讻诇讬 转诇讬讗 诪讬诇转讗 讻讚诪砖谞讬 专"谞 讘"讬 讗诇讗 讚讗驻"讛 诪拽砖讛 砖驻讬专 诪讚拽转谞讬 讛转诐 讜讗诇讜 讛谉 转讻砖讬讟讬 谞砖讬诐 诪砖诪注 讚诪讟注诐 转讻砖讬讟 讟诪讗 讜诇讗 诪讟注诐 讻诇讬 讜讻诇 砖讻谉 讚讗"砖 诇诪讗讬 讚驻专讬砖讬转 讘住诪讜讱 讚住转诐 谞砖讬诐 砖讗讬谞谉 讙讝讘专讜转 诇讗 诪讬拽专讬 讻诇讬 讻讬讜谉 砖讗讬谞谉 诇爪讜专讱 转讻砖讬讟讬讛 讻谉 谞"诇:





驻转讞 注讬谞讬诐

讜讬转讬讘 专讘讬 讞谞讬谞讗 讘专讬砖讗 讜讻讜' 诪讻讗谉 诪讜讻讞 讘讛讚讬讗 讚讻砖诪诇讱 专讘讬 讞谞讬谞讗 讛讬讛 专讘 讘讘讘诇 讜拽砖讛 注诪"砖 讛专讘 讻谞讛"讙 讗"讞 住讬' 转专"讜 讚讻砖讛讬讛 专讘 讘讗"讬 诪诇讱 专讘讬 讞谞讬谞讗 讚讗讞专 砖讛诇讱 讘讬诪讬 专讘讬 讞讝专 诇讗"讬 注"砖 讜讻诪"砖 讘注谞讬讜转讬 讘住驻专 讛拽讟谉 诪讞讝讬拽 讘专讻讛 砖诐 讘住"讚:

